Dream

Dream (juga dikenali sebagai DreamWasTaken; lahir 12 Ogos 1999) merupakan seorang YouTuber asal Amerika yang terkenal dengan kandungan video permainan Minecraft dan video speedrun beliau. Beliau memulakan kerjaya YouTubenya pada 2018 dan mendapat populariti yang besar pada tahun 2019 dengan memuat naik video berdasarkan permainan video Minecraft. Saluran YouTube miliknya mempunyai gabungan lebih dari 21 juta langganan dan lebih daripada 1.53 bilion tontonan. YouTube juga menyenaraikan Dream sebagai pencipta kejayaan pada tahun 2020. Pada akhir tahun 2020, Dream dituduh menipu berikutan siasatan oleh laman sesawang speedrun.com.

Kerjaya

Di YouTube
Dream memulakan saluran YouTubenya pada 8 Februari 2014.

Dalam video dari Januari 2020, Dream dan YouTuber lain, GeorgeNotFound, menghubungkan papan Arduino ke kolar anjing elektrik yang memancarkan kejutan elektrik setiap kali pemain kehilangan kesihatan/darah dalam permainan video Minecraft.

Pada Disember 2020, sebagai pengganti siri YouTube Rewind tahunan, YouTube telah mengeluarkan senarai video dan pencipta kandungan yang paling terkenal. Dalam senarai Amerika Syarikat, YouTube meletakkan video Dream yang bertajuk "Minecraft Speedrunner VS 3 Hunters GRAND FINALE" sebagai "7 Video Paling Terkenal", dan meletakkan Dream sebagai #2 "Top Creator" dan #1 "Breakout Creator". Sebuah penstriman langsung oleh Dream pada YouTube pada November 2020 dengan 0.7 juta penonton adalah di aliran permainan dilihat 6 tertinggi sepanjang masa, pada Januari 2021. Pada Disember 2020 artikel di Polygon, menyatakan bahawa "2020 merupakan tahun yang amat besar untuk Dream", menggambarkannya sebagai" saluran permainan terbesar YouTube pada masa ini.

Minecraft Manhunt
Siri Dream yang paling terkenal dan paling banyak ditonton adalah Minecraft Manhunt, sebuah mod permainan di mana satu pemain (biasanya Dream), cuba mempercepat permainan dengan hanya satu nyawa, sementara pemain lain atau sekumpulan pemain ("Pemburu") mencuba untuk menghentikan pemain (Dream) daripada menamatkan permainan, dan membunuh mereka. Pemburu masing-masing mempunyai nyawa yang tidak terbatas dan kompas menunjuk ke arah speedrunner, dan pemburu akan menang jika speedrunner mati sebelum menamatkan permainan.

Pada 26 Disember 2019, Dream telah memuat naik video pertama dalam siri ini, bertajuk "Beating Minecraft But My Friend Tries to Stop Me". Dream juga mengulangi mod permainan yang sama dengan dia menambahkan jumlah pemburu dari masa ke masa.  Banyak video beliau, telah mendapat puluhan juta tontonan.  Salah satu video Manhuntnya berada di tempat keenam dalam Video Paling Terkenal di YouTube pada tahun 2020.

Dream SMP 
Dream SMP atau Pelayan MultiPemain Dream adalah pelayan di senarai putih pelayan Minecraft, milik Dream, bermula pada bulan Mei 2020, yang digunakan oleh Dream dan YouTuber Minecraft lainnya. Pelayan hanya dibuka kepada pemain Minecraft yang terkenal (disahkan).

Pertandingan Minecraft
Sepanjang tahun 2020, Dream merupakan peserta terkemuka di Minecraft Championship (Kejohanan Minecraft), pertandingan Minecraft yang diadakan secara bulanan yang dianjurkan oleh Noxcrew.  Pada tahun 2020, Dream menduduki tempat pertama dalam Kejohanan Minecraft ke-8 dan ke-11. Pada bulan September 2020, semasa Kejohanan Minecraft ke-10, dia bermain untuk amal, mengumpulkan sekitar $3,400 dolar.

Penipuan video speedrun Minecraft
Pada awal Oktober 2020, Dream menayangkan strim lansung video speedrun Minecraft, dan menyerahkan waktunya ke laman sesawang, Speedrun.com. Dia dianugerahkan tempat ke-5 untuk rekod.

Pada 11 Disember 2020, setelah penyelidikan selama dua bulan, pasukan pengesahan Minecraft, Speedrun.com telah berkongsi video selama 14 minit dan laporan yang menganalisis enam siaran langsung sesi speedrunning oleh Dream dari sekitar masa rekod; mereka menyimpulkan bahawa permainan telah dimodifikasi untuk membuat peluang memperoleh item tertentu yang diperlukan untuk menyelesaikan permainan lebih tinggi dari kebiasaannya. Dalam tweet di Twitternya, Dream menunjukkan bahawa dia akan menerima keputusan mereka, tanpa mengakui kesalahannya. Dream hanya mengakui bahawa dia telah mengubahsuai tetapan ketika permainan tersebut pada akhir Mei tahun selepasnya, dengan menyatakan bahawa dia secara tidak sengaja telah teraktifkan modifikasi, dan meminta maaf kepada para penyelia Speedrun.com.

Diskografi

Anugerah dan pencalonan

Rujukan

Pautan luar

 Dream di YouTube

Penggiat YouTube Amerika Syarikat
Minecraft 
Orang hidup 
Orang Amerika
Kelahiran 1999
Meme Internet diperkenalkan pada tahun 2019